Balogh Gyula Bogumil

SZUGGESZTIÓS GYÓGYÁSZAT

Balogh Gyula Bogumil Dunaújváros.

1994

Kiadó: ADAMO BOOKS KFT.

http://adamobooks.com

Felelős kiadó: ADAMO BOOKS KFT. ügyvezetője

Copyright © ADAMO BOOKS KFT.

Budapest, 2015

EPUB ISBN 978-963-387-182-9
MOBI ISBN 978-963-387-183-6

A SZUGGESZTÍV GYÓGYÍTÁSRA ALKALMAS SZEMÉLY

Az egyéni, csoportos és tömegpszichózis régi, ősi felismeréseken alapul. Erős akaratú, szuggesztív egyének bármilyen körülmények között át tudják vinni akaratukat másik személyre, csoportokra. Így értehető az, hogy egy meghatározó egyéniség egész csoportok, közösségek, csapatok, országok sorsát tudja alakítani gondolatainak a másik személyre, csoportokra, tömegre való átvitelével.

Ha pozitívak a gondolatok, akkor ez helyénvaló. Abban az esetben, ha negatív, gonosz, rossz (ártó) szándékú gondolatainkat visszük át a tömegekre, akkor az már nem megengedett. Sajnos, ezekkel, a szabályokkal sokan visszaéltek az idők folyamán. Tudjuk, hogy Napóleon egyelten szavára százezrek vetették magukat a harcba hihetetlen bátorsággal, s reménytelennek tűnő helyzetről fordították meg a csata sorsát. Ez nem máson alapult, mint a császár szuggesztív parancsán.

Így képzelhető el Hitler egész népet és világokat romba döntő, negatív sugallatú szuggesztiója alapján a német nép hipnotizálása. Beszédeivel és médiákon keresztül nap mint nap a tömegek felé sugárzott, lelkeket gúzsbakötő szuggesztiója által belehajszolta a népet egy világháborúba. Tehát a tömegpszichológia, szuggesztió mindig is létezett, s ma is létezik. Most éppen a reklámok, a politikai gyűlések, politikusok győzködése, az úgynevezett agymosás az, ami próbálja több-kevesebb sikerrel a tömeget hipnotizálni. Éppen ezért kellene jobban odafigyelni a médiaháborúra.

Láttuk tehát, mennyire meghatározó a szuggesztiót kibocsátó egyénisége. Amennyiben egy sötét szemű, céltudatos, ellentmondást nem tűrő, jó orgánumú, mélyen dörgő hangú egyén magabiztosan kijelent valamit környezetének, azok, mint hipnotizált nyuszik követik utasításait. Csak teljesen száraz tenyerű, erős idegzetű, magas IQ-jú, nagy empátiával és képzelőerővel rendelkező egyén tudja véghezvinni a szuggesztív hatást. A legjobban hipnotizálható egyének mindig a nedves tenyerű, rebegő szemhéjú, elpirulós, határozatlan egyének közül kerülnek ki.

Lelki ráhatást tudunk gyakorolni állatokra is, sőt egy faágon mászó hernyóra is. A kontaktus létrejöhet nyelvi kommunikáció nélkül is, csupán a mélytudatban. Ezt nevezzük irányított tudatnak. A befolyásolni kívánt egyénnek a harmadik szemére függesztett tekintetünkkel olyan információkat juttathatunk be a mélytudatába vagy tudatalattijába, amit érthetetlen módon végrehajt, s látszólag értelmetlen, akaratától független cselekvéssorozatot tesz. Így lehet egy felénk rohanó vérebet megállítani rohanásában, csupán a felé nyújtott tenyér elhárító mozdulatával, miközben szemeibe meredve tekintetünkkel azt szuggeráljuk neki, hogy "Megállni, hozzám simulni!" Az állat egy pillanatra megtorpan, majd behúzza a farkát, és szűkölve hozzám-simul.

Ekkor fejére helyezem kinyújtott jobb tenyerem, s az állat fején nyugtatom, miközben addig függesztem szemébe szúrós tekintetem, amíg az állat lehajtott fejjel oldalamhoz simul. Utána megnyugtató, hosszú passzokkal végigsimítom hátát a gerince mentén. Az állat kezes bárányként követi további parancsaimat...

Ez az idomítás pozitív módszere, míg a verés a negatív. Mindkettőt raportnak nevezzük. Egyik esetben a kapcsolatfelvétel, ráhangolódás pozitív gondolkodás útján szuggesztióval, amíg a másik módszer a dresszírozás útján, feltételes reflexek kialakításával történik.

A kettő abban különbözik egymástól, hogy míg a pozitív intuíciókkal befolyásolt egyén, állat, sohasem lázad, addig a dresszírozás alól előbb-utóbb fellázadnak, s ez végzetes következménnyel jár. Lásd, amikor az oroszlán felfalja az idomárt, s a birkaként kezelt, leigázott tömeg fellázad a terror ellen.

A természetgyógyászok trükkjei

Elámul az ember, amikor egy-egy természetgyógyász természetfölötti trükkökkel ámítja el hallgatóságát. A leghatásosabb, ami mostanság dívik: a harmadik szemmel és kinyújtott tenyérrel való döntögetés. Én is részt vettem egyik híres természetgyógyászunk tanfolyamán, ahol a tanfolyam elején, de közben is megerősítendő beléje vetett hitünket, kihívott közülünk öt-hat embert, és sorba állítva, előre-hátra döntögette őket majd, hogy ámulatunkat fokozza, kintről, a folyosóról is megismételte a döntögetést.

Mi is történt tulajdonképpen?

A bemutató előtt mindig elmagyarázta, hogy mi fog történni. Tehát előre szuggerálta, hogy előre-hátra kell majd dőlni. Így máris a szuggesztióra hajlamos egyénekben benne volt a kód. Ő koncentrálva kiadta a parancsot magában: előre dőlni,... hátra dőlni...! A csoport nyolcvan százaléka teljesítve a parancsot, a többieket is magával döntötte.

Aki ellenállt, azt félreállította, kiemelte. Mondván: "Te nem vagy alkalmas a kísérletre, te tudatosan ellenállsz, miért teszed ezt velem?... stb. Mindig volt valami ok a kiemelésre. Én is kipróbáltam ezt. A gyógyász szemben állt velem, s a következőket mondta: "Lazítsd el magadat, ne félj, mögötted áll az asszisztensem, dőljél nyugodtan hátra...!" Ezután erős késztetést éreztem, hogy hátradőljek, de mivel tudatában voltam a trükknek, nem engedelmeskedtem, Így bár ő mindent elkövetett, fülembe sugdosott: (lazíts, engedelmeskedj, mindenki szeret, engedd el magad, stb).

Nem tudott eldönteni. Bár éreztem a kényszert, nem engedelmeskedtem. Erre kijelentette: ezer kötéllel feszítettem ki magamat, s ezért nem sikerült. Egy másik esetben, más színhelyen, egy nekem szimpatikus gyógyásznak elhatároztam, hogy engedelmeskedem, s kipróbálom, milyen színeket látok kezelés közben. Természetesen meg akartam tapasztalni, hogy pácienseim vajon tényleg látják-e azokat a színeket, amiket mondanak, vagy csak képzelődnek.

A gyógyász szemben állt velem, asszisztense mögém lépett, és én, amikor felszólított, hogy engedjem el magamat s dőljek hanyatt: eldőltem, mint a krumpliszsák, bár fizikailag semmi nem indokolta, de a szimpátia és az akarat sugallatára engedelmeskedtem a belém szuggerált parancsnak. Miután hanyatt fektetett, a rapport alatt végig éber voltam (nem tudott tudat alá nyomni, de együttműködtem), s bizony, mint egy éles fényű zseblámpa, világított harmadik szemembe a gyógyász tenyeréből belém sugárzott frekvencia. Vöröset, később narancssárgát, kéket és a legvégén vakító fehér színt láttam.

Ekkor kezdtem el hinni a lélek, az úgynevezett elme befolyásolhatóságában. Bár előtte éveken át autodidakta módon végeztem a szuggesztióval párosított kezeléseket, most értettem meg igazán a lényegét: a felsőbb én parancsa befolyásolni tudja a tudatot, s ezáltal a testi funkciókat is.Több magas szintű képzésen vettem részt, s megkaptam isteni, krisztusi beavatásokat, USUI mester kódjait, megnyitották, bővítették csatornáimat, melyek születésem óta működtek, csak eddig tudat alatt. A beavatások, kiképzések lényegében a tudatalatti megnyitása, rávezetés a legfelső ÉN TUDAT az ÖNVALÓ használatára. Amennyiben valaki koncentrálni tudja LEGFELSŐBB ÉN-jét, s le tudja hívni a KOLLEKTÍV TUDAT (AKASA; KOZMIKUS TUDAT)-ból kérdéseire a választ, úgy eszköztára kibővül, s fel tudja használni a gyógyításnál.

Mivel minden ember rendelkezik önszuggesztiós képességgel, így a jó gyógyász a rapport megteremtése után éber, féléber vagy kataptikus mélyhipnózisban korrekciós parancsokat tud kiadni a betegnek, mellyel az önmagát gyógyítja meg.

Tartalom

A SZUGGESZTÍV GYÓGYÍTÁSRA ALKALMAS SZEMÉLY

A természetgyógyászok trükkjei

Mi is történt tulajdonképpen?

A beteg belső szerveinek letapogatása, mozgatása

A módszer

Mi történik a valóságban?

Az eredmény

Konklúzió

A tömegszuggesztióról

Gyakorlati tapasztalatom ez ügyben

A SZUGGESZTIÓS GYÓGYÍTÁS GYAKORLATI ALKALMAZÁSA

1. A gyógyász személye

Az ideális szuggesztív gyógyász

A beteg kellemetlen kérdéseire adandó válaszok.

Milyen előképzések javasoltak a szuggesztív gyógyásznak?

Miért fontosak ezek a kiképzések?

Az érintés varázsa

A gyógyász környezete, rekvizitumok

Milyen legyen a gyógyító környezete?

A gyógyász ruházata

2. A szofronizációs technika lényegéről

A test és a lélek kapcsolata

A lélekről

Betegségjelenség

Mi történik szofronizáció közben??

Amíg a Rem állapotig eljutunk eljutunk.

Miért?

Az ember: pszichoszomatikus egység

Nincs reménytelen eset

Még egyszer a szeretetenergiáról

A test látványa

Miért?

Posztszuggesztió

Lelkiismereti korrekció

A szelektív elme

Reaktív elme

ESETTANULMÁNYOK

1. Bepisilős gyerekek

ZSOLT

AZ ANYA KEZELÉSE

IMIKE

GÉZUKA

FLAVIUS

CSALÁDTERÁPIA

Az ANYA kezelése

ROBI

TIBOR

A raport

IVETT

Raport

Második kezelés

IVETT

Mi is történt tulajdonképpen?

Az anya

Harmadik kezelés

Tízéves, arányos termetű, szép arcú fiú, neve: Ottó.

1. Oldás

Második kezelés

Utóélet